Frida Melvær

Frida Melvær (født 29. september 1971) er en norsk politiker (H) som i perioden 2017–2021 var stortingsrepresentant nummer 3 fra Sogn og Fjordane. Hun var medlem av justiskomiteen. Hun var ordfører i Askvoll kommune fra 2011. Før dette hadde hun én periode bak seg i kommunestyret.

Ved kommunestyrevalget i 2015 i Askvoll gikk Høyre sterkt fram og fikk 37,8 prosent av stemmene mot 29,8 prosent i 2011. Frida Melvær ble gjenvalgt som ordfører for perioden 2015–2019. I Stortingsvalget 2017 var hun Høyres førstekandidat i Sogn og Fjordane. Ole Andre Klausen overtok som ordfører i 2017 da Melvær ble valgt inn på Stortinget.

Melvær er lærer.

 Referanser 

 Kilder 
 Frida Melvær - Høyres nettside, besøkt 26. juli 2016
 Ordførar i Askvoll - Askvoll kommunes nettside , besøkt 26. juli 2016

 Eksterne lenker 



Kategori:Ordførere i Askvoll
Kategori:Høyre-ordførere i Sogn og Fjordane
Kategori:Norske pedagoger
Kategori:Stortingsrepresentanter 2017–2021
Kategori:Stortingsrepresentanter fra Høyre
Kategori:Stortingsrepresentanter for Sogn og Fjordane